2021. gada 24. martā Noteikumi Nr. 182

Rīgā (prot. Nr. 29 9. §)

**Grozījumi Ministru kabineta 2011. gada 27. decembra noteikumos Nr. 1025 "Noteikumi par rīcību ar lietiskajiem pierādījumiem un arestēto mantu"**

Izdoti saskaņā ar

[Kriminālprocesa likuma](https://likumi.lv/ta/id/107820-kriminalprocesa-likums) [235. panta](https://likumi.lv/ta/id/107820-kriminalprocesa-likums#p235) septīto daļu,  
[239. panta](https://likumi.lv/ta/id/107820-kriminalprocesa-likums#p239) sesto daļu, [240. panta](https://likumi.lv/ta/id/107820-kriminalprocesa-likums#p240) sesto daļu,

[365. panta](https://likumi.lv/ta/id/107820-kriminalprocesa-likums#p365) 2.1 un trešo daļu, [366. panta](https://likumi.lv/ta/id/107820-kriminalprocesa-likums#p366) ceturto daļu

Izdarīt Ministru kabineta 2011. gada 27. decembra noteikumos Nr. 1025 "Noteikumi par rīcību ar lietiskajiem pierādījumiem un arestēto mantu" (Latvijas Vēstnesis, 2013, 169. nr.; 2016, 44. nr.; 2017, 107. nr.; 2019, 51. nr.) šādus grozījumus:

1. Papildināt noteikumus ar 1.8. apakšpunktu šādā redakcijā:

"1.8.kārtību, kādā tiek realizēta virtuālā valūta."

2. Aizstāt 7.3.1 apakšpunktā vārdus "Drošības policija" (attiecīgā locījumā) ar vārdiem "Valsts drošības dienests" (attiecīgā locījumā).

3. Papildināt noteikumus ar V1 nodaļu šādā redakcijā:

**"V1. Virtuālās valūtas realizācija**

76.1 Virtuālo valūtu ar procesa virzītāja lēmumu nodod realizācijai aģentūrai.

76.2 Lai nodrošinātu virtuālās valūtas realizāciju, aģentūra uztur šim mērķim izveidotu virtuālās valūtas maku Latvijā vai Eiropas Savienības, Eiropas Ekonomikas zonas vai Ziemeļatlantijas līguma organizācijas dalībvalstī (turpmāk – ārvalsts) reģistrēta virtuālās valūtas pakalpojuma sniedzēja (turpmāk – pakalpojuma sniedzējs) platformā. Veidojot virtuālo maku, aģentūra izvērtē, vai attiecīgajā pakalpojuma sniedzēja platformā ir iespēja veikt maksājumus vienotajā *euro* maksājumu telpā, vai pakalpojuma sniedzējs ir reģistrēts valstī, ar kuru iespējams nodrošināt krimināltiesisko sadarbību, kā arī kāda veida virtuālo valūtu tajā var realizēt.

76.3 Procesa virzītājs virtuālo valūtu ievieto virtuālajā makā un vienas darbdienas laikā rakstveidā paziņo par to aģentūrai.

76.4 Procesa virzītājs lēmumu par virtuālās valūtas nodošanu realizācijai nodod aģentūrai un rakstveidā informē par datumu, kad atļauts uzsākt virtuālās valūtas realizāciju.

76.5 Aģentūra piecu darbdienu laikā pēc informācijas saņemšanas par atļauju uzsākt realizāciju:

76.51. veic tirgus izpēti, izvērtējot vismaz trīs pakalpojuma sniedzēja piedāvātās virtuālās valūtas realizācijas iespējas (ņem vērā virtuālās valūtas realizācijas cenu, realizācijas izmaksas, iespēju virtuālo valūtu apmainīt pret citu virtuālo valūtu), un izvēlas visizdevīgāko virtuālās valūtas realizācijas piedāvājumu;

76.5 2. realizē virtuālo valūtu pakalpojuma sniedzējam un vienas dienas laikā rakstveidā paziņo par to procesa virzītājam;

76.5 3. sagatavo virtuālās valūtas aprakstes, novērtējuma un realizācijas aktu.

76.6 Ja virtuālo valūtu nav iespējams realizēt šo noteikumu 76.5 punktā minētajā kārtībā, aģentūra virtuālo valūtu realizē izsolē, kuru organizē, ievērojot šo noteikumu 25.1 punktā minēto kārtību.

76.7 Ar līdzekļiem, kas iegūti, realizējot virtuālo valūtu, aģentūra rīkojas šo noteikumu 75. punktā minētajā kārtībā.

76.8 Virtuālā maka izveidošanai un virtuālās valūtas realizācijai aģentūra var atvērt kontu tādās kredītiestādēs, kuras nodrošina valūtas norēķinu iespējas ar pakalpojuma sniedzēju."

Ministru prezidents A. K. Kariņš

Iekšlietu ministrs S. Ģirģens